ນັກຂ່າວອຸສເບັກກິສຖານ ຖືກປ່ອຍໂຕ ໃນຂະນະທີ່ລໍຖ້າການສືບສວນ
ໃນອາທິດແລ້ວນີ້ ທ່ານແດນິລ ໂຣເຊນບລຳ ເອກອັກຄະລັດຖະທູດສະຫະລັດ ປະຈຳອຸສເບັກກິສຖານ ກໍໄດ້ເຂົ້າຮ່ວມ ການຮຽກຮ້ອງ ຜ່ານທາງທວີດເຕີ້ ໃຫ້ເຈົ້າໜ້າທີ່ກຽກກິສຖານ ປ່ອຍທ່ານອັບດູລລາເອັບ.
ນັກຂ່າວອຸສເບັກກິສຖານຄົນນຶ່ງ ທີ່ຖືກຄຸມຂັງຢູ່ກຽກກິສຖານ ເມື່ອຕົ້ນເດືອນນີ້ ໄດ້ຖືກປ່ອຍໃນວັນອາທິດວານນີ້ທີ່ອຸສເບັກກິສຖານ ຫຼັງຈາກໄດ້ຖືກສົ່ງໂຕໃຫ້ເຈົ້າໜ້າທີ່ ນຶ່ງມື້ກ່ອນໜ້ານີ້ ທ່ານໂບໂບມູຣອດ ອັບດູລລາເອັບ ໄດ້ຖືກສົ່ງໂຕໄປໃຫ້ເຈົ້າໜ້າທີ່ ໃນອຸສເບັກກິສຖານ ເພື່ອປະເຊີນຂໍ້ຫາທາງອາຍາທີ່ບໍ່ໄດ້ລະບຸໃຫ້ຊາບ ທັງໆທີ່ໄດ້ມີການສະແດງຄວາມເປັນຫ່ວງຂອງທະນາຍຄວາມຂອງນັກຂ່າວ ແລະກຸ່ມປົກປ້ອງອິດສະຫຼະພາບສື່ມວນຊົນ ພວກເຂົາເຈົ້າໄດ້ເຕືອນວ່າ ນັກຂ່າວຜູ້ນີ້ອາດຈະຕົກຢູ່ໃນຄວາມສ່ຽງຂອງການຖືກທໍລະມານ ຖ້າຫາກຖືກສົ່ງໂຕໃຫ້ທາງການອຸສເບັກກິສຖານ ນັກຂ່າວອັບດູລລາເອັບ ທີ່ມີຫ້້ອງການຕັ້ງຢູ່ປະເທດເຢຍຣະມັນ ໄດ້ຖືກຈັບໂດຍໜ່ວຍສືບລັບກຽກກິສຖານ ທີ່ຮ້ານກາເຟແຫ່ງນຶ່ງໃນນະຄອນຫຼວງບິສເຄັກ ເມື່ອວັນທີ 9 ສິງຫາຜ່ານມາ ໃນມື້ຕໍ່ມາຜູ້ພິພາກສາເຂດຄົນນຶ່ງກ່າວວ່າ ການຈັບກຸມແມ່ນເກີດຈາກການຮ້ອງຂໍ ໃຫ້ສົ່ງຜູ້ຮ້າຍຂ້າມແດນ ໂດຍເຈົ້າໜ້າທີ່ ອຸສເບັກກິສຖານທີ່ໄດ້ກ່າວຫາທ່ານອັບດູລລາເອັບວ່າ “ເຜີຍແຜ່ເອກກະສານທີ່ແນເປົ້າໝາຍລັດຖະທຳມະນູນຂອງອຸສເບັກກິສຖານ ໂດຍທາງສື່ສັງຄົມ ” ທ່ານອັບດູລລາເອັບໄດ້ປະຕິເສດຕໍ່ຂໍ້ກ່າວຫາເຫຼົ່ານີ້ ເຈົ້າໜ້າທີ່ອຸສເບັກກິສຖານບໍ່ໄດ້ໃຫ້ການຢືນຢັນຫຼືປະຕິເສດກ່ຽວກັບຂໍ້ຫາເຫຼົ່ານັ້ນໃນວັນອາທິດວານນີ້ ອີງຕາມອົງການຂ່າວຣອຍເຕີ້ ເຂົາເຈົ້າກ່າວວ່າ ຕົນໄດ້ປ່ອຍທ່ານອັບດູລລາເອັບ ທີ່ພວກເຂົາເຈົ້າໄດ້ສອບປາກຄຳໃນວັນເສົາທີ່ຜ່ານມາ ທະນາຍຄວາມຂອງທ່ານອັບດູລລາເອັບ ທ່ານຊາເກ ມາໂຢຣອບ ໄດ້ໄປມີໜ້າໃນລະຫວ່າງການສອບປາກຄຳ ກ່າວຕໍ່ອົງການຂ່າວຣອຍເຕີ້ວ່າ ນັກຂ່າວໄດ້ຖືກປ່ອຍໃນລະຫວ່າງທີ່ມີການລໍຖ້າການສືບສວນ ທ່ານກ່າວຕໍ່ອົງການຂ່າວວ່າ ທ່ານອັບດູລລາເອັບຕ້ອງໄດ້ເຊັນ ຂໍ້ຕົກລົງຫ້າມບໍ່ໃຫ້ມີການເປີດເຜີຍ ຊຶ່ງປ້ອງກັນບໍ່ໃຫ້ທ່ານເປີດເຜີຍຂໍ້ຫາຕ່າງໆ ເຈົ້າໜ້າທີ່ຮັກສາຄວາມປອດໄພຂອງອຸຸສເບັກກິສຖານ ໄດ້ເປີດເຜີຍວີດີໂອອັນນຶ່ງທີ່ສະແດງໃຫ້ເຫັນວ່າ ທ່ານອັບດູລລາເອັບ ຂອບໃຈປະທານາທິບໍດີອຸສເບັກກິສຖານ ທ່ານຊາຍຄາດ ເມີຊີຢໍເຢັບ (Shaykat Mirziyoyev) ໃນການປ່ອຍໂຕທ່ານ ອີງຕາມລາຍງານຂອງອົງການຂ່າວຣອຍເຕີ້ ໃນອາທິດແລ້ວນີ້ ທ່ານແດນິລ ໂຣເຊນບລຳ ເອກອັກຄະລັດຖະທູດສະຫະລັດປະຈຳອຸສເບັກກິສຖານ ກໍໄດ້ເຂົ້າຮ່ວມການຮຽກຮ້ອງຜ່ານທາງທວີດເຕີ້ໃຫ້ເຈົ້າໜ້າທີ່ກຽກກິສຖານ ປ່ອຍທ່ານອັບດູລລາເອັບ ທ່ານແດນິລ ໂຣເຊນບລຳ ເອກອັກຄະລັດຖະທູດສະຫະລັດປະຈຳອຸສເບັກກິສຖານ ຂຽນລົງໃນທວີດເຕີ້ວ່າ “ລັດຖະບານຂອງກຽກກິສຖານ ແລະອຸສເບັກກິສຖານ ຄວນໃຫ້ການເຄົາລົບ ອິດສະຫຼະພາບໃນການທ່ອງທ່ຽວໄປມາຂອງທ່ານອັບດູລລາເອັບ ແລະອະນຸຍາດໃຫ້ລາວອອກຈາກສາທາລະນະລັດກຽກກິສຖານໄປຍັງປາຍທາງທີ່ເປັນທາງເລືອກຂອງລາວ ” Abdullaev has denied the accusations